paragraph_text: Solika je oborina slična snijegu u obliku okruglih, čunjastih ili nepravilnih bijelih neprozirnih ledenih zrnaca promjera od 2 do 5 milimetara. Zrnca su prhka i lako se drobe. Pada kao pljusak pri temperaturi zraka od približno 0 °C, prije kiše ili snijega ili zajedno s kišom ili snijegom.<ref> solika, "Hrvatska enciklopedija", Leksikografski zavod Miroslav Krleža, www.enciklopedija.hr, 2018.